Here is a page extracted from Wikipedia that may contain CSS, HTML, and a lot of unformatted text.

Title: Patio
Content: Iste articlo tracta sobre o concepto de patio mas común en l'Alto Aragón. Ta atros usos d'a parola patio se veiga Patio (desambigación).

En l'Alto Aragón, o patio ye a planta baixa d'a casa que queda, de regular, a ran d'a carrera y ye por ixo por aon que s'accede enta la vivienda. En cheso y en ansotano recibe o nombre de solero. En as casas antigas, o patio se construiba con una vuelta de mampostería a modo de teito que feba mas firme a estructura d'a vivienda que se troba alto.

O patio teneba tradicionalment as funcions d'almagazén y de distribuidor entre a puerta principal y as diferents cambras de fayena d'a casa que, por condicions climaticas u creyencias, no se podeba meter en o mesmo espacio aon que habitaban as personas, pero tampoco guaire leixos. Como eixemplo, a traviés d'o patio se puede pasar t'a bodega u ta o reposte, que amenistan estar mas frescos que a resta d'a casa, pero tamién t'a cuadra u t'as zolles aon que se meteba os animals, pos a tradición consellaba tener a cualques animals (notablement as vacas) guardatos contra a fredor y por tanto adintro de l'edificio, y a la vegada s'aprofitaba o vafo y a calor que dimana d'os suyos cuerpos pa, de conchuntas con o calivo d'a cocina, contrubuir a calentar a casa que ye alto.

Referencias

Se veiga tamién 

Cocina.
Falsa.
Cambra.
Cuadra.
Zolle.
Estallo.
Mallata.
Estallo (edificio).
Corral.
Cort.
Closa.

Cambras d'as casas tradicionals